Locri

Locri er en liten by i Italia som var en viktig gresk koloni i Magna Graecia, grunnlagt i 673 f.Kr. i det området som den gang ble kalt Bruttium og som omtrent tilsvarer dagens region Calabria. Kolonien ble så sterk at den beseiret Kroton, en annen gresk koloni noe lenger nord, i slaget ved Kaulon i 550 f.Kr. Byen grunnla underkoloniene  Hipponion og Medma ved Calabrias nordvestkyst. Under peloponneskrigen var byen alliert med Siracusa. I 280 f.Kr. kjempet lokrierne på kong Pyrrhos' side i hans kamp mot Roma, og i 277 på romersk side. I 216 endret byen igjen allianse ved å gå over fra Roma til Kartago under Hannibal, men i 205 tok romerne igjen kontrollen. I 89 f.Kr. ble byen et romersk municipium.

Epizfyriske Lokris (fra gresk: Ἐπιζεφύριοι Λοκροί; fra ἐπί, epi, «på», Ζέφυρος (Zephyros, «Vestavinden», og flertallet av Λοκρός, Lokros, «en lokrier», således «Lokrierne ved Vestavinden»)Det var vanlig i antikken å navngi en by i flertall for navnet til dens innbyggere og/eller dens eponymisk guddom eller grunnlegger. Således er betydningen av αἱ Ἀθήναι bokstavelig «athenerne», det vil si byen Athen. som var dets fulle navn, ble grunnlagt i tiden rundt 680 f.Kr. på den italienske bredden av Det joniske hav, nær dagens moderne Capo Zefirio, av lokriere, tilsynelatende opuntii (østlokriere) fra byen Opous (gresk: Ὀποῦς) i Østlige Lokris i Hellas, men de hadde følge av ozolæ (vestlokriere) og innbyggere fra Sparta. Dets latinske navn, Locri, er flertall av latinske Locrus som ble benyttet for å henvise både til en innbygger av Locris, og til Locrus, den eponymiske stamfaren til lokrierne. Strabon antyder at det var ozolæ som var det fremste grunnleggerne av byen.Strabon ix. s. 425; Grote, George (1846–1856): History of Greece, bind ii. s. 381.

 Referanser 

 Eksterne lenker 

 Associazione Culturale Giovani per la Locride, ungdomsorganisasjon (italiensk)
 Sito on ancient Locri, det arkeologiske Locri (italiensk og engelsk)

Kategori:Byer i Calabria
Kategori:Magna Graecia
Kategori:Kolonier i antikkens Hellas
Kategori:Kommuner i storbyområdet Reggio Calabria